b'\n_START_ARTICLE_\nFort Wool\n_START_PARAGRAPH_\nFort Wool (oprindeligt navngivet Fort Calhoun) samarbejdede med Fort Monroe i at beskytte Hampton Roads mod trusler fra havet. Stedet blev oprindelig anvendt som et sted, hvor sejlskibe blev t\xc3\xb8mt for ballast.\n_START_SECTION_\nEtablering af fortet\n_START_PARAGRAPH_\nOprindelig udt\xc3\xa6nkt i 1817 blev Fort Calhoun bygget p\xc3\xa5 en 6 ha stor kunstig \xc3\xb8 syd\xc3\xb8st for Old Point Comfort i Hampton, Virginia. Bygning og reparationer fortsatte i \xc3\xa5rtier, fordi fundamentet var ustabilt. Det nederste niveau af kasematter blev f\xc3\xa6rdige i 1830. Byggeriet fortsatte op igennem 1830-erne, hvor pr\xc3\xa6sident Andrew Jackson kom for at undslippe fra varmen i Washington D.C.. Som ung sekondl\xc3\xb8jtnant og ingeni\xc3\xb8r i h\xc3\xa6ren var Robert E. Lee stationeret d\xc3\xa9r fra 1831 til 1834. Lee var assistent for kaptajn Andrew Talcott og spillede en stor rolle i den endelige udformning af begge forter i 1834._NEWLINE_Det f\xc3\xb8rste fort blev oprindelig kaldt Rip Raps (et navn som stadig ofte anvendes) og senere Fort Calhoun.\n_START_SECTION_\nAmerikanske borgerkrig\n_START_PARAGRAPH_\nFortet spillede en vigtig rolle for Unionen i den amerikanske borgerkrig. Udover at hj\xc3\xa6lpe med til at kontrollere adgangen til havnen i Hampton Roads, blev der holdt fanger i fortet. Efter borgerkrigen blev det omd\xc3\xb8mt til Fort Wool efter generalmajor i unionsh\xc3\xa6ren John Ellis Wool, som erobrede Norfolk i begyndelsen af krigen.\n_START_SECTION_\n20. \xc3\xa5rhundrede\n_START_PARAGRAPH_\nFortet blev moderniseret i begyndelsen af det 20. \xc3\xa5rhundrede og gjorde tjeneste som en del af havneforsvaret under 1. og 2. verdenskrig. Under 1. verdenskrig var der sp\xc3\xa6ndt ub\xc3\xa5dsnet over havneindl\xc3\xb8bet p\xc3\xa5 dette sted. I 1950-erne blev der bygget en kunstig \xc3\xb8 til Hampton Roads Bridge-Tunnel ved siden af Fort Wool. Den blev det sydlige ankerpunkt for tunnelen. En lille jordvej forbandt den kunstige \xc3\xb8 med Fort Wool. Broen og tunnelen blev \xc3\xa5bnet for trafik i 1957._NEWLINE_Det for\xc3\xa6ldede fort blev opgivet af milit\xc3\xa6ret efter 2. verdenskrig og givet tilbage til staten Virginia i 1967. I 1970 lavede byen Hampton det til en park. F\xc3\xa6rgen til Fort Wool hedder Miss Hampton II og giver det meste af \xc3\xa5ret turister fra Hampton mulighed for at bes\xc3\xb8ge \xc3\xb8en._NEWLINE_\xc3\x98en Rip Raps er fortsat med at s\xc3\xa6tte sig, og fra tid til anden m\xc3\xa5 kasematterne i det gamle fort lukkes af sikkerhedsgrunde. Den er fortsat en magnet for turister, som i reglen ogs\xc3\xa5 tager en tur til Fort Monroe. I sommerm\xc3\xa5nederne betjenes det af forskellige havneturb\xc3\xa5de.'